Ιωσήφ της Σαξονίας-Αλτεμβούργου

Ο  Ιωσήφ (, 27 Αυγούστου 1789 - 25 Νοεμβρίου 1868) του Οίκου των Βέττιν ήταν δούκας της Σαξονίας-Αλτεμβούργου (1834-1848).

 Βιογραφία 
Ο Ιωσήφ Γεώργιος Φρειδερίκος Ερνέστος Κάρολος γεννήθηκε στο Χιλντμπουργκχάουζεν και ήταν το τέταρτο παιδί και ο δεύτερος (πρώτος επιζήσας) γιος του Φρειδερίκου της Σαξονίας-Αλτεμβούργου και της Καρλόττας Γεωργίνας, κόρης του Καρόλου Β΄ του Μεκλεμβούργου-Στρέλιτς.

Το 1868 απεβίωσε στο Αλτεμβούργο σε ηλικία 79 ετών, χωρίς άρρενα απόγονο. Τον διαδέχθηκε ο νεότερος αδελφός του, Γεώργιος.

 Οικογένεια 
Νυμφεύτηκε το 1817 την Αμαλία, κόρη του Λουδοβίκου της Βυρτεμβέργης, και είχε έξι τέκνα:
 Μαρία (1818 - 1907), παντρεύτηκε το Γεώργιο Ε΄ του Αννοβέρου.
 Παυλίνα Φρειδερίκη Ερριέττα Αυγούστα (1819 - 1825).
 Ερριέττα Φρειδερίκη Θηρεσία Ελισάβετ (1823 - 1915).
 Ελισάβετ (1826 - 1896), παντρεύτηκε τον Πέτρο Β΄ του Ολδεμβούργου, αδελφό της Αμαλίας, Βασίλισσας της Ελλάδας.
 Αλεξάνδρα (μετέπειτα Αλεξάνδρα Ιωσήφοβνα) (1830 - 1911), παντρεύτηκε τον Κωνσταντίνο Νικολάγιεβιτς της Ρωσίας. Ένα από τα παιδιά τους ήταν η:
 Όλγα (1851 - 1926), παντρεύτηκε το Γεώργιο Α΄ της Ελλάδας.
 Λουίζα Καρολίνα Παυλίνα (1832 - 1833).

Πρόγονοι

 Παραπομπές 

 Πηγές 
 Heinrich Ferdinand Schoeppl: Die Herzoge von Sachsen-Altenburg. Bozen 1917, Neudruck Altenburg 1992

 Εξωτερικοί σύνδεσμοι 


Κατηγορία:Οίκος των Βέττιν